Dona'm les entitats que hi ha en el següent text:
A quarts de set del matí del 6 d’abril de 1930 Gandhi va trencar la legalitat britànica a la platja de Dandi, una petita ciutat del Gujarat, a la costa de la mar d’Aràbia. Va ser un acte senzill però rotund. El Mahatma simplement va entrar a la mar i va agafar una mica d’aigua per deixar-la assecar i produir sal. Il·legalment. Era la resposta al monopoli britànic de la sal i una manera poderosa de recordar als indis que ells eren, al capdavall de tot, els amos del seu país. Mig any abans, el Congrés Nacional de l’Índia havia hissat per primera vegada la bandera tricolor –a la ciutat de Lahore, actualment paquistanesa– i havia proclamat l’inici de la lluita per la independència del país. Independència que aconseguí el 15 d’agost de 1947 però al preu de separar-se en dos estats, l’Índia i el Paquistan.
El gest de fabricar sal va ser una impugnació directa del mandat britànic sobre els ciutadans indis, que va portar a la presó vuitanta mil persones, però que acabà impossibilitant que Londres governàs l’Índia. La campanya va demostrar a l’imperi i al món que el govern dels britànics sobre l’Índia depenia completament del consentiment dels ciutadans indis. I va fer veure clar als britànics que si perdien aquest consentiment el camí de la seua colònia més gran cap a la independència era impossible d’aturar. La repressió que va seguir la marxa de la sal féu créixer el nombre de ciutadans de l’Índia que decidiren, amb plena consciència, de no acceptar les lleis britàniques. I això fins a un extrem tal que Londres –per primera volta– hagué de pensar a acceptar la independència com l’única solució possible a la situació creada.
Gandhi : persona, Gujarat : Entitat_Geopolítica, Mahatma : persona, Lahore : Entitat_Geopolítica, Índia : Entitat_Geopolítica, Paquistan : Entitat_Geopolítica, Londres : Entitat_Geopolítica, platja de Dandi : ubicació, mar d’Aràbia : cos_aquàtic, Congrés Nacional de l’Índia : partit_polític